Minecraft

Minecraft er et svenskutviklet sandkassespill for PC, mobil og spillkonsoller, som lar spilleren bygge og rive ned konstruksjoner av kuber i en 3D-verden. Spillet passerte 186 millioner kopier solgt på 10-årsjubileet, og er det mest solgte spillet i verden.
Minecraft er utviklet av den svenske videospillutvikleren Mojang, men startet som et fritidsprosjekt av Markus «Notch» Persson i 2009. Minecraft er inspirert av spillene Dwarf Fortress, RollerCoaster Tycoon, Dungeon Keeper og spesielt Infiniminer. Jens Bergensten, eller Jeb, har siden desember 2011 vært den ledende utvikleren av spillet, etter at Markus Persson forlot rollen. Det kreves en Mojang-konto (tidligere Minecraft-konto) med betalt fullversjon (229 norske kroner) for å spille fullversjonen.
Spillet har også en flerspillermodus. Med denne kan man spille som man vil, enten man samarbeider om å bygge, konkurrerer om ressursene eller slåss og ødelegger for hverandre. Hvem som helst kan lage en server, og mange servere har kompliserte programtillegg, systematisk lederskap, grenser for hvem som kan gjøre hva, og andre ekstra funksjoner. Verdens største servere har opp mot 100 000 påloggede spillere om dagen. De største norske serverne kan ha opp mot 1 000 spillere pålogget på enkeltdager. Det er også mulig å sette opp en LAN-server for å spille med venner eller andre på et felles WiFi-nett.
Musikken og lydeffektene i Minecraft er laget av den tyske musikeren Daniel «C418» Rosenfeld. Han har gitt ut to album med musikk fra spillet; Minecraft – Volume Alpha og Minecraft – Volume Beta. Mojang samarbeidet også med flere komponister i flere av deres enkelte oppdateringer, som blant andre komponistene Lena Raine og Kumi Tanioka for 1.18-versjonen av spillet.
I 2013 kunngjorde Mojang Minecraft Realms: flerspiller-servere som ble administrert av Multiplay gjennom Mojang. Formålet bak Minecraft Realms er at det skal være lettere for yngre og mindre datakyndige spillere eller familier å sette opp en egen server. En Realms-server kan kjøpes direkte fra spillet, og man betaler for 1, 3 eller 6 måneder. En Realms-server er alltid oppe, og man kan invitere 20 spillere til den, hvorav ti kan spille på den samtidig. Minecraft Realms ble tilgjengelig i hele verden den 19. mai 2014.Minecraft er støttet opp av Mojangs åpne syn på modifikasjoner til spillet, og dette gjør at flere og flere spiller med modifikasjoner eller modifikasjonspakker som endrer spillopplevelsen. En modifikasjon kan hjelpe spilleren til å lettere få tak i ressurser, kan legge til nye ressurser og ting, la en kunne fly eller legge til nye blokker, våpen, eller lignende. En modifikasjon kan også bli mye mer avansert og legge til helt nye dimensjoner eller andre ting som drastisk endrer spillet.
I 2014 ble spillets utgiver Mojang AB og rettighetene til Minecraft solgt til Microsoft. Mojang AB solgte rettighetene for Minecraft til Microsoft for en utrolig høy sum. Da dette skjedde, ble en del spillere skuffet, men endringene som har blitt gjort etter Microsoft kjøpte rettighetene, har for det meste vært positive.
Et hull i sikkerheten til flerspillerservere ble avslørt 17. april 2015. En svakhet i spillet gjorde det mulig for uvedkommende å overbelaste en server, slik at den krasjet. Hullet hadde blitt oppdaget og rapportert til Mojang to år tidligere av Amman Askar.  Etter at selskapet tross flere advarsler ikke rettet feilen, gikk Askar til pressen med nyheten. Dette førte til at Mojang rettet feilen samme dag, som Minecraft 1.8.4.


== Spillet ==
Minecraft er et 3D-sandkassespill som gir spillere veldig mye frihet i hvordan de spiller spillet, selv om spillet har et prestasjons-system. Spillet er i førstepersonperspektiv, men man kan også trykke f5 for å skifte perspektiv. Spillet består av et stort utvalg av kuber, også kalt blokker, som for eksempel jernmalm, trestubber, treplanker, jord, gress osv. Spillet har fem forskjellige moduser:


=== Overlevelsesmodus ===
I overlevelsesmodus må spilleren skaffe materialer selv, for eksempel ved å hogge trær for å få tremateriale. Det er vanlig at man begynner spillet med å samle grunnleggende materialer som tre og stein for å kunne lage enkle redskaper som økser og hakker. Spillet har også en vanskelighetsgrad. Vanskelighetsgraden kan for eksempel bestemme hvor mye skade zombier gjør. Overlevelsesmodusen går hovedsakelig ut på å overleve, bygge og utforske den uendelige verdenen. Om natten dukker det opp monstre som angriper spilleren, som oppfordrer til å bygge seg et tilfluktssted for å kunne overleve. Man kan også skaffe seg mat ved å drepe dyr (som man får kjøtt fra) i spillet.


=== Eventyrmodus ===
Eventyrmodus er nesten det samme som overlevelsesmodus, men man ikke kan plassere eller ødelegge blokker. Man kan tagge gjenstander med «CanPlace» eller «CanDestroy» for å unngå disse restriksjonene. Hvis man for eksempel tagger hakken sin med {CanDestroy:["stone","dirt"]}, kan den knuse stein og jord, men ingenting annet. Modusen brukes mye i «custom maps».


=== Kreativ modus ===
I kreativ modus har man uendelige ressurser, evig liv, ingen sult, og man kan fly og bevege seg raskere enn i overlevelsesmodus. Man kan også bruke kommandoer som /fill, /execute osv.


=== Tilskuermodus ===
I denne modusen kan man fly rundt og gjennom blokker for å se spillet og andre spillere uten å direkte forstyrre spillet. Man kan også teleportere til andre spillere eller se spillet fra en annen spiller eller skikkelses perspektiv ved å høyreklikke på dem.


=== Hardcore ===
Hardcore er omtrent det samme som Overlevelsesmodus, men du har bare ett liv. Det vil si at du ikke kan gjenoppstå hvis du dør. I tillegg er Hardcore generelt vanskeligere enn vanskelighetsgraden «hard» i overlevelsesmodus.


== Verdenen ==
Minecraft består av en verden som er rundt åtte ganger så stor som jorden, og er en tilfeldig generert naturverden. Verdenen ligner på mange måter på skandinavisk natur, men inneholder også ørkenlandskap, savanner, jungel og tundra. Landskapet er bygd opp av kuber av forskjellige typer. Disse er 1x1x1 meter store, eller 16x16x16 «piksler». Grafikken i spillet er blant dets viktigste varemerker. Det finnes «vanlig» gresslandskap, sletter, strender, fjell, klipper, daler, jungel, ørkener, mesa (fjellformasjon), ispigger, taiga, tundra, isfjell, huler, elver, tørkede elver, sjøer og øyer. Verdenen inneholder eiketrær, bjørketrær, jungeltrær, grantrær, akasietrær, mørke eiketrær og etter hvert palmetrær, baobab-trær og mangrove-trær(kommer i en fremtidig oppdatering). Man kan også finne ulike typer blomster og sopp, høyt gress, bregner, kaktus, gresskar, melon og sukkerrør. Det går forskjellige dyr rundt omkring i landskapet. Disse dyrene er griser, kyr, sauer, kyllinger, ulver, hester, esler, kaniner, katter, papegøyer, isbjørner, skilpadder, blekkspruter, pandaer, rever, bier og snart også geiter. Dyrenes funksjon er å gi spilleren råstoffer eller byggematerialer som kan brukes til å lage en mengde verktøy, materialer og blokker, som igjen kan brukes til å lage eller bygge hva som helst (innenfor spillets rammer), i tillegg til å være en kilde for mat. Mange som spiller Minecraft spiller bare for å bygge diverse ting (det kan være enorme byer, statuer, spillfigurer, typografi eller hva enn spilleren måtte ønske). Dyr, blomster og andre planter skaper selvsagt også en spesiell og realistisk stemning både på grunn av lyd og utseende.
En dag og natt-syklus er også et viktig element i Minecraft. Monstre påvirkes av lys og tid. Zombier og skjelett brenner opp når de får sollys på seg. Sola beveger på seg hele tida, og etter ti minutter starter solnedgangen på 1,5 minutter. Så kommer en syv minutter lang natt, etterfulgt av en soloppgang. Hvis spilleren lager en seng og plasserer den på et trygt sted (ofte inni et selvlagd hus), kan man sove om natta og gå direkte til soloppgangen igjen.
I mørke områder, eller når sola har gått ned, dukker det opp forskjellige monstre. Disse lager ofte skumle lyder og prøver å skade spilleren hvis de er nær nok. Monstre finnes også i naturlig mørke steder, som i huler og steder med skygge.
Det går an å finne landsbyer i Minecraft. Landsbyene er forskjellige avhengig av hvilket landskap de ligger i. Landsbyer i ørkenområdene har hus som er bygd av sandstein og har flate tak, i skogen er husene av tre og stein,  i savanner har de leirehus og snølandsbyer har igloer og hytter. Det går an å finne ting i landsbyene, blant annet hvete, poteter, gulrøtter og andre ressurser. Landsbyboere i landsbyene er NPC-er, altså ikke-spillerstyrte. De har ulike yrker som bonde, prest, smed og bibliotekar. Det finnes også spesielle arbeidsbenker og ovner i de forskjellige husene, som for eksempel masovn. Det går an å gjøre byttehandel med landsbyboerne.


=== Modell av Danmark i Minecraft ===
I 2014 laget den danske Geodatastyrelsen en virtuell modell av Danmark tilpasset Minecraft, modellen består av 4 000 milliarder blokker. Nyheten spredte seg raskt, og mellom 24. april og 14. mai 2014 var over 27 000 ulike brukere inne og spilte i det virtuelle Danmark. 23. oktober 2014 stengte Geodatastyrelsen sine Minecraftservere, da hadde over 37 000 spillere besøkt det virtuelle Danmark.


== Ports av Minecraft ==
Siden den opprinnelige lanseringen av spillet har Minecraft blitt utgitt på:
Java (Windows / OS X / Linux)
Android
IOS
Raspberry Pi
Windows 10
Xbox 360
Xbox One
PlayStation 3
PlayStation 4
PlayStation Vita
Wii U
Nintendo Switch
New Nintendo 3DS
Alle versjoner av spillet har støtte for norsk tekst.


== Mobs ==
Alle maskin-kontrollerte skapninger som ikke er spillere i Minecraft, kalles mobs. Mobs er en forkortelse av ordet «mobile» (på grunn av at skapningene beveger seg). Uttrykket er vanlig i spill.


=== Aggressive mobs ===
Disse beveger seg mot en og angriper hvis spilleren kommer innen en viss rekkevidde:

Endermidd: Endermidd er en liten skapning, altså midd, som har en 5 % sannsynlighet for å spawne fra en enderperle som treffer bakken. Endermidd er spillets minste, aggressive mob.
Creeper: (På norsk: Smyger) er en skapning i sandkassespillet Minecraft som er blitt laget av Markus Persson («Notch»). Grønne monstre som sniker seg mot spilleren og freser før den eksploderer når den nærmer seg en spiller. Derfor er det veldig vanskelig å ta dem. De slipper krutt når de blir drept, samt musikkplater hvis de blir skutt av et skjelett med pil og bue. Creeperen ble skapt ved et uhell av Notch, skaperen av Minecraft. Mens Notch prøvde å skape den første passive skapningen, grisen, ble det gjort en kodingsfeil, og han byttet tilfeldigvis høyden og lengdene på grisen. Dermed tenkte han at den nye skapningen han har laget kunne vært en del av spillet.
Edderkopper: Raske og store dyr som kan klatre over vegger. De slipper tråd, og noen ganger edderkoppøyne når de dør. Tråd kan bli brukt til å lage bue, fiskestang, snubletråd og crossbows, mens edderkoppøyne kan brukes til å brygge eliksirer. Edderkoppene blir nøytrale om dagen. I hard vanskelighetsgrad kan de dukke opp med effekter, f.eks. usynlighet.
Piglins: Finnes bare i "bastioner", nether wastes og i crimson forest. Angriper deg hvis du ikke har på gullrustning. Hvis man gir dem gullbarrer så vil de gi deg et item. De er redde for zombie-piglins, sjelebål, sjelefakler, sjeleild og sjelelanterner. De angriper witherskjeletter og hoglins som grupper.
Skjeletter: Gående skjelett som skyter spilleren med pil og bue. De slipper bein, piler og har en liten sjanse til å slippe en bue når de dør. Bein kan gjøres om til beinmel som fungerer som gjødsel, og det igjen kan gjøres om til hvitfarge. Et bein som ikke er knust, kan brukes til å temme ulver. Brenner på dagtid.
Zombier: Fiender som jager og slår spilleren i hjel. De er noen ganger bevæpnet med spader eller lignende, og kan ta utstyret spilleren mister når vedkommende dør. Kan ødelegge tredører og angripe landsbybeboere. Det vil gjøre dem om til zombie-landsbyboere. De slipper råttent kjøtt når de dør, og noen ganger gulrøtter, poteter, fjær eller jernbarrer. Zombier er de vanligste av de fiendtlige mob-ene. Hvis en Zombie har tatt fyr og angriper en, vil man selv ta fyr. Om en zombie kommer ut i sollys, så begynner den å brenne.
Slim: Hoppende kuber av slim som finnes i flere størrelser. De store vil angripe spilleren og deles i 4 mindre slimes når de blir drept. Slimes slipper slimballer når de dør, som kan brukes til å lage klebrig stempel, magma-krem og slimblokker.
Geist: Digre, hvite, flyvende skapninger med tentakler. De er 4x4x4 blokker store og skyter flammekuler som sprenger mot spilleren. Flammekulene kan blokkeres med et sverd, og sendes ta tilbake mot geistet. Geist kan ikke ødelegge brostein. Derfor kan det være lurt å ta med seg litt av det, fordi man vet aldri nå man får bruk for det. Geist finnes bare i The Nether. De slipper krutt og geisttårer når de blir drept.
Edderkopprytter: Et skjelett som rir på ryggen til en edderkopp. 1 av 100 edderkopper er edderkoppryttere.
Morder-kanin: En morder-kanin er en aggressiv versjon av en kanin. Den er hvit og har røde, store øyne. De skader spillere ganske mye og er veldig sjelden. Slipper også rå kanin som kan stekes. Denne kaninen spawner kun naturlig i gamlere versjoner av spillet
Sølvkre: Lager en ekkel, raslende lyd. De spawner inne i steinmur-blokker og steinblokker, og er veldig sjeldne. Hvis man ødelegger en sånn blokk, kan et sølvkre komme frem og angripe. Til tross for størrelsen tar de ganske mange slag før de dør, men er til gjengjeld ganske svake. Men hver gang man slår et sølvkre vil andre sølvkre komme frem fra nærmeste steinblokk med mindre man tar dem i ett slag. Derfor kan det bygge seg opp en flokk. Det finnes også en sølvkre-spawner ved slutt-portalen. Sølvkre kan gå igjennom enkelte blokker.
Flammeskrømt: Flammeskrømt er gylne, svevende, små ildmenn uten armer og ben, som skyter flammekuler. De slipper Blaze rods når de dør, som kan brukes til blant annet brygging av eliksirer. Disse er best kjent som Blazes. Finnes i kun i The Nether og spawner bare i netherfestninger.
Magma-kuber: Magma-kuber ligner på slimes, og spawner oftest ved Netherfestninger. De deler seg opp hver gang de blir drept. Når de dør, slipper de magmakrem.
Huleedderkopper: Edderkopper som ser ut som vanlige edderkopper, men de har en mørk blå farge og er mindre. De er giftige når de skader spilleren. De finnes bare i forlatte gruver ved en fremkaller (mobspawner).
Heks: Kaster giftige eliksirer på spilleren som angrep, og helbreder seg selv med eliksirer. Man kan også finne et heksehus, i sumpene. Hvis heksa faller i lava eller brenner, vil den drikke en eliksir som gjør at den tåler ild og lava.
Witherskjelett: Et svart skjelett på høyde med en endermann som blir bare funnet i The Nether, og holder et steinsverd. De slipper bein og kull, noen ganger sverdet sitt og noen sjeldne ganger skallen sin, som kan brukes til å lage Wither. Witherskjelett-skallen har 2,5 % sannsynlighet for å slippes når den drepes av en spiller eller en temmet ulv, og sjansen kan stige om man bruker et looting-sverd.
Wither: Wither er en av spillets tre største fiender. Man må lage en Wither selv, med fire sjelesand i en T form og tre Witherskjelett-skaller oppå der igjen. Den skyter lysende Witherskjelett-skaller som eksploderer når den treffer en blokk eller spilleren. Slipper en netherstjerne når den blir drept.
Vokter: En grønn, fiskeaktig mob med et stort øye og oransje pigger som kun finnes i Undervannstempler. De kan slippe prismarinskår, prismarinkrystaller og rå torsk.
Gammel vokter: En grå, større versjon av vokterne, som er en av tre store fiendene i spillet. Den kan slippe våt svamp, rå torsk, prismarinskår og prismarinkrystaller. Når spilleren nærmer seg et undervannstempel, vil ansiktet til den gamle vokteren til tempelet komme ovenfra og ned på skjermen sammen med en ubehagelig lyd. Dette vil også gi spilleren effekten Utmattelse III.
Enderdragen: Spillets hovedmål(i overlevelsesesmodus) er å komme seg til Slutten, som er en siste dimensjon, og drepe Enderdragen. Denne dragen angriper spilleren ved å krasje inn i vedkommende, som skader spilleren, eller ved å skyte lilla kuler på en. Den kan dessuten fly gjennom blokker, og blir helbredet av helbredelsestårn. Når den dør, lager den en portal tilbake til oververdenen, som er eneste måten å komme seg ut, og et drageegg. Den aktiverer også portaler som gjør det mulig å komme til de ytre øyene som man kan finne refrengblomster og sluttbyer, og som man kan finne vinger i.
Shulker (Forkortelse for "Shell Lurker"): En gul liten kar som gjemmer seg i en lilla boks (shulkerboks). Den skyter magi som gjør at man svever til værs en liten stund. Finnes bare i The End. Slipper lilla skjell (shulkerskjell) som man kan bruke til å lage shulkerbokser(fungerer som en kiste, men alle tingene forblir i boksen når man ødelegger den).
Forsvarer: Denne moben er klassifisert som en ondsbyboer. Den har grå hud og holder en jernøks i hånda. Forsvarere dukker opp i skogsherregårder i overbygde skoger.
Åndemaner: Denne moben er også klassifisert som en ondsbyboer, og den dukker også opp i skogsherregårder. Denne her bruker magi for å angripe og dette er de følgene angrepene: Den kan fremkalle hoggtenner som kommer opp fra bakken og den mane frem plageånder. Når man dreper en åndemaner slipper den et udødelighetstotem som gjør at hvis man dør våkner man opp umiddelbart på det samme stedet som man døde med alle tingene sine på deg og regenereringsefekter og mye mer.
Plageånd: Disse mobsene er små spøkelser som holder jernsverd i hånda. De kan også gå gjennom vegger og blir manet frem av åndemanere.
Draug: En undervannszombie. De kan dukke opp med en trefork, fiskestang eller et perlebåtskall i hånda som den kan slippe. De svømmer etter deg når man går i vannet (en draug med trefork kan fortsatt følge etter deg ut av vannet og kaste treforker mot deg). En vanlig zombie vil begynne å bli til en draug om den er under vann og ikke i en båt etter 30 sekunder. Når dette skjer vil den begynne å riste. Denne prosessen tar 15 sekunder og kan ikke bli stanset. Dette vil kun skje om hele zombien er under vann.
Plyndrer: Disse forekommer ved plyndrerutposter og i herjinger, som er at plyndrere går til angrep på en landsby. Denne moben holder et armbrøst, som også kan være fortryllet. Disse mobsene har 24 helsepoeng(12 hjerter)  og de kan også ri på herjere (kun en om gangen) som gjør dem ekstra farlige.
Herjer: Disse store oksene blir en tøff kamp! De er noen store dyr på størrelse med Wither, som ligner på store okser, de har horn, rustning og sterke angrep der den biter deg. En plyndrer kan ri på den, og da blir det dobbel fare. Hvis man blokkerer et angrep med skjold, er det en sjanse for at den blir svimmel. Ble lagt til i 1.14-oppdateringen sammen med plyndrere.


=== Passive mobs ===
Disse angriper aldri:

Sauer: Slipper ull når man klipper dem med en saks, og fårekjøtt når man dreper dem. Ull kan brukes til å lage senger, malerier eller fargede blokker. Slipper kun én ull-blokk hvis sauen drepes, og opptil tre når den klippes. Kan farges. Man kan pare og lokke dem med hvete.
Landsbybeboere: Kommer i 7 varianter og 15 yrker og bor i byer man kan finne i slette, taiga, ørken, savanne og snøbiomer. Landsbybeboere kan pares og lager da en mini-versjon av en landsbybeboer. Det er 5 tiere av deres handler, med skilt, stein(novice), jern(apprentice), gull(journeyman), smaragd(expert) og diamant(master).
Griser: Slipper svinekoteletter. De kan stekes slik at de metter mer. Når en gris brenner, slipper de stekte svinekoteletter. Kan pares med gulrot eller poteter. man kan også ri en gris hvis man putter en sal på den og holder en gulrot på pinne.
Høner: Slipper fjær og rå kylling når de dør, og legger egg hvert 5.-10. minutt. Fjær kan brukes til å lage piler. Om man kaster et egg er det ⅛ sjanse for at det skapes en kylling som etter hvert vokser og blir til en vanlig høne. Når en høne brenner, slipper de stekt kylling. Pares med frø.
Kuer: Slipper biff og lær når de dør, som kan brukes til å lage en svak og dekorativ rustning som kan «farges». Kyr kan også melkes med en bøtte, slik at spilleren får en bøtte med melk. Når man drikker melk, forsvinner alle eliksireffekter. Når ei ku brenner, slipper de stekt biff. Pares med hvete.
Kanin: Kaniner er små dyr, som slipper rå kanin og kaninpels, og noen ganger en harelabb. De finnes i omtrent seks farger og kan temmes med gulrøtter. Man kan lage kaninstuing av gulrøtter, sopp, potet og rå kanin. Når en kanin brenner, slipper den stekt kanin. Og hvis du gir den navnet "Toast" får den en helt spesiell farge.
Blekkspruter: Svømmer under vann og slipper blekkposer når de blir drept, som kan brukes til å farge ull, glass og leire.
Snømenn: Lages ved å plassere 2 snøblokker oppå hverandre og sette et gresskar på toppen. De kaster snøballer, men snøballer kan kun skade flammeskrømt. De dør når det regner på dem.
Sopp- kuer: De har farge som fluesopp, og med et par små fluesopper som vokser på den. Den er blitt omtalt som den mest ressursrike moben i Minecraft; de kan melkes med en bøtte og gir melk. Men man kan også melke den med en bolle og få soppstuing. De kan klippes med en saks, og slipper fluesopp. Men da blir de til ei vanlig ku. De slipper lær og biff, som de andre kuene. Men også et par sopp, når de blir drept. De har svarte øyne.
Ozeloter (ozelot): Et kattedyr i kattefamilien som kom i 1.2.0. De finnes kun i jungelen. Man kan "temme" (Få den til å stole på deg) dem med rå fisk, men blir redd hvis man løper mot den. De skremmer vekk creepere og fantomer. Man kan ikke temme den til en katt etter 1.14 oppdateringen.
Hest: En mob som er den tredje man kan temme. For å temme den må spilleren hoppe opp på hesten. Som regel blir man kastet av noen ganger, før man får temmet den. Hvor lett man kan temme en hest, kommer an på hvor mye liv hesten har. Etter noen forsøk kommer det hjerter opp fra den, som når man temmer en ulv eller en ocelot. Når en spilleren sitter på en hest som er temmet kan spilleren sette på sal på hesten. Man kan også sette på den hesterustning, slik at den blir mer beskyttet.
Esler: Er lik hesten. Man temmer den på samme måte. Esler kan ikke ha rustning på seg, men man kan sette kister på dem. Det er ikke like mye plass som i en liten kiste.
Muldyr: Man får dem bare hvis man parer en hest og et esel. Som i virkeligheten, kan ikke Muldyr formere seg (få barn). De kan heller ikke bære rustning, men kan ha på seg en kiste, slik eslene kan.
Papegøye: er små fugler som flyr rundt i jungelen. Man kan temme dem med frø og da vil de kunne sette seg på skulderen din. Hvis man gir dem kjeks, blir de forgiftet. (De tåler ikke sjokolade.) Kom ut i 1.12.
Skilpadder: Skilpadder finner man på stranda sammen med andre skilpadder. De finnes også i havet. Man kan pare dem med å gi dem sjøgress. Da vil de legge egg. Etter hvert vil eggene klekkes, og da vil man få skilpaddeunger på størrelse med et item. Etter hvert vil disse vokse seg store og da når de vokser seg store vil de slippe skilpaddeskjellbiter som man kan kombinere til et skilpaddeskjell.
Laks: Laks er en undervannsmob, og fisk, som slipper rå laks dersom den blir drept på vanlig måte. Kommer i tre størrelser, liten, medium og stor. Laks har også en 5 % sannsynlighet for å slippe beinmel, når de blir drept (kun i Java Edition). Laks finnes i alle sjø/vann-biomer. Laks er den eneste typen 'fiske-mob' som kan svømme opp fosser. Dette er som følge av at Mojang har tatt inspirasjon fra ekte laks som svømmer opp fossefall for å komme tilbake til dammen/vannet der de ble født.
Torsk: Torsk er en undervannsmob, og fisk, som slipper rå torsk dersom den blir drept på vanlig måte. De finnes stort sett i vann biomer.
Rever: Disse dyrene kom ut i Village & Pillage oppdateringen. De kommer i 2 varianter, rødrev og fjellrev (hvit pels). De forekommer i Granskoger, men hvis stedet der de spawner er et snøbiom (for eksempel snødekt granskog) vil revene ha hvit pels. man kan "temme" dem med søte bær, og da stoler de på deg(løper ikke vekk når man kommer i nærheten). Hvis man mater to rever i nærheten av hverandre vil de pare seg. Reven jakter på kylling og kaniner, men blir jakta på av ulver.
Katter: Det finnes 9 katter i Minecraft. Disse finnes kun i landsbyer, og man kan "temme"(få den til å stole på deg) ved å gi dem fisk. Da blir de ikke redde og løper når man er i nærheten. I gamle dager kunne man temme ozeloter for å få dem til en katt, men dette ble fjernet i 1.14 oppdateringen.
Pandaer: Disse dyrene finnes i jungelen. De er hvite og svarte, og noen få ganger brune. Pandaen har mange forskjellige personligheter, som: lat panda (den ligger som oftest på ryggen hele dagen), leken panda (Den ruller rundt og leker), syk panda (den har halvparten så mye helsepoeng og nyser), redd panda (man kan se på pandaen at den er redd, og den tar hendene for øynene og begynner å riste når det tordner) og sint panda (hvis du angriper den, blir den aggressiv).
Hunder: En temmet ulv. Den spilleren som temte ulven med ben, blir automatisk regnet som 'eieren' av hunden/den temmede ulven. Dersom spilleren er i konflikt med en annen enhet, hjelper hunden automatisk til i kampen, uavhengig om spilleren er i konflikt med en annen spiller, eller bare en annen mob. Du kan få hunden til å sitte, ved å høyreklikke ulven (på PC). Hunder får et tydelig rødt halsbånd, etter at de har blitt temt. Hunder er også redde for Creepere, og nekter å hjelpe spilleren dersom spilleren befinner seg i en konflikt med Creepere.Minecraft ble opprinnelig utviklet av den svenske programmereren Marcus «Notch» Persson. Han ga først ut spillet for offentligheten 17. mai 2009, mens det fortsatt var under utvikling. Det var mulig å kjøpe spillet under utviklingsprosessen, og deretter få gratis oppdateringer etter hvert som det ble utviklet videre. Spillet ble raskt populært, og september 2010 startet Persson spillstudioet Mojang Specifications for å kunne få ansatte til å hjelpe ham med utviklingen. 12. januar 2011 hadde Minecraft solgt over én million eksemplarer, før det i det hele tatt var lansert. I juni 2016 hadde det solgt til sammen over 100 millioner eksemplarer på PC, spillkonsoller, og mobile plattformer.


=== Nøytrale mobs ===
Disse blir kun aggressive hvis man provoserer dem:

Ulver: De finnes som oftest i snødekt terreng. De er dyr som kan temmes hvis spilleren gir dem bein. Tamme ulver har et rødt halsbånd som kan farges, større øyne og følger etter spilleren. Den blir som en hund, når den blir tam. Den teleporterer til spilleren, hvis spilleren er et godt stykke unna. Den angripe mobs som spilleren har angrepet, eller som angriper spilleren. Men Ulver angriper ikke Creepere. De vil heller ikke forsvinne hvis man logger seg inn og ut av spillet, slik som andre mobs. Halens posisjon indikerer hvor mye liv de har, som øker hvis spilleren gir dem mat. Sinte ulver får røde øyne. Det kan komme av at den ser en sau eller kanin og er i ferd med å angripe dem. Det samme skjer om man angriper dem. Da blir også andre ulver i nærheten, sinte og angriper en. Ulver angriper også rever.
Jerngolemer: Dukker opp i alle landsbyer. Hvis man angriper den, eller dreper en innbygger vil de angripe spilleren. De kan drepe spillere på et slag, ettersom angrepet er sterkt og man slynges opp i luften på grunn av de. De vil ikke fortsette å angripe en hvis man dør eller kommer seg unna. De slipper 1-5 jern og noen ganger en rose når de dør. Man kan også lage en selv av fire jernblokker og ett gresskarhode. Hvis man lager den selv beskytter den spilleren på samme måte som den beskytter innbyggerne.
Endermenn: De spawner blant annet i warped forest, er tre meter høye, tynne skapninger som kan teleportere seg rundt, og plukker opp og plasserer enkelte blokker. De er redd for vann og mister liv hvis de kommer i kontakt med det. Kan slippe en enderperle når de blir drept. De kan bli opprørt dersom man stirrer på dem eller holder et våpen frem for nærme dem. Hvis det regner teleporterer den seg vekk så fort den kan.
Isbjørn: Finnes i kalde naturtyper som snødekte sletter, snødekte sletter med ispigger og isfjell. Isbjørnene finnes i to varianter: Voksne og barn. Barna vil etter hvert vokse opp og bli til den voksne varianten. Begge typene er fredelige, med mindre man går går til angrep eller beveger spilleren for nærme en voksen med et barn i nærheten. Da vil den voksne isbjørnen bli aggressiv og gå til angrep. Dette vil også skje i fredelig-modus, men angrepene vil da ikke skade spilleren. Når den voksne isbjørnen blir drept er det en 3/4 sjanse for at 0-2 fisk blir droppet og en 1/4 sjanse for at 0-2 rå laks blir droppet. Isbjørner kan ikke bli paret. Og de vil angripe rever hvis de kommer i nærheten.
Delfin: man finner de i havet og er nyttige hvis man vil finne undervannsruiner. Hvis man angriper en delfin, så vil andre delfiner i nærheten også bli aggressive. Vil også gi deg effekten "Dolphins grace" hvis man kommer nærme nok. Effekten gjør at man svømmer raskere. Hvis du slipper items i nærheten av en delfin vil den begynne å leke med det. Og hvis du gir den litt rå fisk stoler den mer på deg og den vil føre deg til en skatt.
Kulefisk: Denne fisken angriper deg med et giftangrep og eser ut hvis man kommer for nærme, så det er nok best å fiske den med fiskestang eller med bøtte. Spawner alene.
Bier: Disse insektene er halvparten så store som en blokk. De flyr rundt i skoger og gressletter og pollinerer blomster. Når de er ferdige å pollinere en blomst, går de inn i bikuben/biebolet og kommer ut igjen etter en stund. Hver gang de går inn økes honning-nivået i bikuben/biebolet og når det når nivå 5 kan man samle inn bikake med en saks eller honning med en flaske. Da kommer biene ut og blir aggressive, men man kan hindre dette ved å plassere et bål under biebolet/bikuben. Man kan også samle inn med dispensere hvis man setter inn flaske/saks inn i den og aktiverer dispenseren(den må være inntil bikuben/biebolet og peke mot den). En bie tar 2 liv(ett hjerte) og forgifter spilleren når den angriper. En bie kan kun angripe en gang, og etter dette mister den brodden, og da dør den cirka ett minutt senere.


== Mottakelse ==
Minecraft fikk allerede i alfaversjon en varm mottakelse av spillkritikere, og er solgt i et stort antall eksemplarer. I september 2012 viste statistikken 40 900 000 registrerte brukere og 12 000 000 kjøp.I september 2010 blokkerte PayPal Markus Perssons konto. Transaksjonene på kontoen var usannsynlig store og ble derfor betraktet som suspekte. Pressen fikk kjennskap til saken og deretter tok salget av enda mer.Etter et serverproblem ble spillet lagt ut gratis i en periode, og straks etter ble det i løpet av 24 timer solgt over 25 000 spill.
Spillet blir verdsatt for friheten det gir spillerne, og for dets dynamiske spillopplevelse. En anmeldelse av alfaversjonen, skrevet av Scott Munro på Daily Record, beskrev spillet som «allerede noe enestående» og oppmuntret leserne til å kjøpe det. Jim Rossignol fra Rock, Paper, Shotgun anbefalte også spillet. Den 17. september 2010 begynte Penny Arcade en serie komiske nyhetsposter om hvor avhengighetsfremkallende spillet er. Det australske showet Good Game ga spillet 7.5 og 9 av 10 og priset spillets stimulering til kreativitet, men likte ikke at spillet manglet brukerveiledning. Dette tok Mojang og 4J Studios, som utvikler konsollutgavene, til seg, og laget en brukerveiledning til konsollutgavene.
I mars 2015 var over 185 millioner kopier av spillet solgt.


== Versjonhistorie ==


=== Classic til Alpha ===
En av de aller første versjonene av Minecraft var Minecraft Classic. Det var en gratisversjon hvor spilleren kan bygge hva som helst og har uendelig med blokker, tilsvarende kreativ modus. Classic var den eneste versjonen fram til Beta-versjonene som hadde kreativt modus. Classic introduserte flerspillermodus, som spillet har hatt siden.
Neste versjon etter Minecraft Classic var Survival Test. Her kunne spilleren gå rundt i en større verden med fiender, og forsvare seg med pil og bue. Den kjente creeperen kom i Survival test.
Indev (in development/under utvikling) la til mange nye funksjoner, blant annet muligheten til å lage verktøy, våpen, blokker og lignende. Man startet i en begrenset verden som ikke utvidet seg, men med en liten hytte.
Etter Indev kom Infdev (infinite development/uendelig-utvikling), der man befant seg i en tilfeldig generert og «uendelig» verden. Etter hvert som man går, genereres mer og mer av verdenen.
Sommeren 2010 kom Alpha med mye nytt, som the Nether, rødstein, båter og dyr. Verdenen ble også høyere, med mulighet til å bygge 128 blokker høyt. På dette tidspunktet begynte spillet å bli virkelig populært.[4]


=== Beta til dagens versjon (Java Versjonen) ===


== Se også ==
Mojang
Minecraft Earth
Minecraft Legends
Hypixel


== Noter ==


== Referanser ==


== Eksterne lenker ==
(en) Minecraft hos MobyGames 
(en) Minecraft hos MobyGames 
(en) Minecraft hos MobyGames 
(en) Minecraft hos MobyGames 
(en) Minecraft hos MobyGames 
(en) Minecraft på Internet Movie Database 
(en) Minecraft hos Giant Bomb 
(en) Minecraft hos Internet Game Database 
(en) Minecraft hos GameSpot 
(en) Minecraft hos VGMdb 
(en) Offisielt forum